คือผมมีเพศสัมพันธ์กับแฟนมา3วันแล้วครับ วันแรกไม่ใส่ถุงยางอนามัยกินยาคุมฉุกเฉินไป1ครั้ง แล้ววันที่2ก็ไม่ใส่ถุงอีกเช่นกันกินยาคุมธรรมดาไม่หลั่งใน วันที่3ก็ไม่ได้ใส่ถุงไม่หลั่งใน อยากทราบว่า 3วันนี้แฟนผมกินยาคุมฉุกเฉิน1ครั้งกับยาคุมธรรมดา2เม็ดแล้วมีเพสศสัมพันธ์หลังกินยาคุมเสร็จ สามารถท้องได้รึป่าวครับ หรือต้องเริ่มกินยาคุมใหม่รึป่าวครับ
สวัสดีค่ะ การมีเพศสัมพันธ์โดยไม่ได้ใส่ถุงยางอนามัยนั้นมีโอกาสทำให้เกิดการตั้งครรภ์ได้สูง การกินยาคุมฉุกเฉินตามไปภายใน 72 ชั่วโมง จะช่วยลดโอกาสตั้งครรภ์ลงไปได้ประมาณ 80-90% จึงมีโอกาสตั้งครรภ์ได้อยู่จากที่กล่าวมาหากหลังมีเพศสัมพันธ์ครั้งสุดท้าย ไม่ได้กินยาคุมฉุกเฉินตามไปด้วย ยังมีโอกาสตั้งครรภ์ได้ หากมีเพศสัมพันธ์ไปแล้ว ยาคุมฉุกเฉินก็อาจจะเป็นวิธีการที่ใช้ได้เพื่อช่วยลดโอกาสการตั้งครรภ์ลงไปแต่อย่างไรก็ตามการใช้ยาคุมฉุกเฉินบ่อยๆ จะลดประสิทธิภาพของยาลงไป และทำให้เกิดผลข้างเคียงเช่นเลือดออกผิดปกติได้มาก แนะนำว่าหลังจากนี้ ถ้าจะมีเพศสัมพัันธ์ควรใส่ถุงยางอนามัยป้องกันไว้ทุกครั้ง ไม่ทำการหลั่งนอก และเมื่อประจำเดือนมา หากอยากเริ่มยาคุมแบบแผงรายเดือน ให้รีบเริ่มภายใน 5 วันแรกของการมีรอบเดือน ถ้าจะเริ่มก่อนหน้านั้น ควรตรวจให้แน่ใจก่อนว่าไม่ตั้งครรภ์ ชุดตรวจครรภ์ให้ผลบวกได้ที่ 2-3 สัปดาห์หลังมีเพศสัมพันธ์